 Waxaa qol ku soo xirtay labo Askari oo Ajnabi ah, waxay hor-dhigeen warqad ay ku qoran tahay; WAXAAN QIRAYAA INAAN GALAY DUNUUBTA LAYGU SOO OOGAY, WAXAANA DALBANAYAA CAFIS, waxaa la amray inuu saxiixo, iyadoo badalkeeda loo balan qaaday inaan waxba kaga soo noqon doonin, haduu diiday waxaa u xigtay gacan-qaad- feer, dharbaaxo, hardi iyo haraati, mar wuu miyir beelayey, marna wuu gal-galanayey, marna wuu ooyayey, waxay socotay mudo ka badan 4 saacadood, ugu dambayn wuxuu ku cabsi galiyey inuu bastoolad ku dhufan doono, taas oo u fududayd, ilaa uu markii dambe uu isku bad-baadiyey inuu u saxiixo inuu dambiile yahay, cafisna waydiisto dowlada Imaaraatka Carabta. 